Musikwissenschaftliches Seminar der Universität Basel
S Muusigwüsseschaftlige Seminar vo dr Uniwersidäät Baasel isch e Bildigsinstidut vo dr Filosofisch-Historische Fakultäät vo dr Uniwersidäät Baasel. Es isch 1912 as Seminar für Muusigwüsseschaft under em Extraordinarius Brofässer Karl Nef gründet worde. 1923 het mä dr Nef zum Ordinarius gmacht und eso s Instidut mit de andere Instidut vo dr Fakultäät gliichgstellt.

D Forschigsschwerpünkt vom Seminar lige uf dr äinte Site uf dr Alte Muusig (u. a. het s e bedütends Mikrofilmarchiv), uf dr andere Site uf dr Nöie Muusig (u. a. git s e Gsamtusgoob vom Anton Webern). S Instidut schafft äng mit dr Paul-Sacher-Stifdig, dr Schola Cantorum Basiliensis und dr Muusig-Akademii zämme.

Läiter vom Instidut 
 1923–1935: Karl Nef
 1935–1955: Jacques Handschin
 1958–1964: Leo Schrade
 1967–1991: Hans Oesch
 1991–2007: Wulf Arlt
 1994–2003: Anne C. Shreffler (alternierend mit Wulf Arlt)
 Seit 2007: Matthias Schmidt

Weblingg 
 Website vom Muusigwüsseschaftlige Seminar Basel

Geisteswüsseschaft
Uniwersidäät_Baasel
Forschigsinschtitut i de Schwiiz

Schuel z Basel
Musig z Basel